În urmă cu patru ani, Robert Shiller, profesor al Universității Yale, o altă somitate în domeniul economiei comportamentale și al influenței pe care o joacă psihologia în arhitectura decizilor de pe piețele de capital, a câștigat Premiul Nobel, împreună cu Eugene Fama (Chicago), părintele teoriei piețelor eficiente, și Lars Peter Hansen (Chicago), reprezentanți ai raționaliștilor, într-o mișcare similară cu acordarea premiului Nobel lui Friedrich Hayek și Gunnar Myrdal în 1974, respectiv unor economiști aflați în tabere diferite privind intervenționismul guvernamental în economie.